Vírniky (taxón)

Vírniky (lat. Rotifera, Syndermata, Rotatoria) sú kmeň prvoústovcov. 

Systém vírnikov je v každom ohľade sporný. Napríklad:
 v niektorých systémoch kmeň vírniky zahŕňa len jedinú triedu vírniky (), t.j. bez háčikohlavcov; 
v iných systémoch zahŕňa triedu vírniky (Rotatoria) a triedu háčikohlavce (Acanthocephala), t.j. je rozšírený o taxón háčikohlavce; 
v iných systémoch je rozdelený na dve alebo viac inak pomenovaných a koncipovaných tried, pričom buď zahŕňa alebo nezahŕňa háčikohlavce; 
v niektorých systémoch sa rozlišuje medzi taxónom Syndermata a  kmeňom Rotifera (kmeň Rotifera v takom prípade nezahŕňa buď Acanthocephala alebo ani Seisonida).
Podrobnosti o systéme pozri nižšie.

Charakteristika (bez háčikohlavcov-Acanthocephala)  
Sú to drobné, väčšinou len mikroskopom viditeľné živočíchy. Na povrchu tela je kutikula s redukovaným obrvením – zostali z neho len dva vence bŕv v prednej časti.

Telo sa skladá z hlavy, krčka (často býva redukovaný), trupu a nohy. Prisadnuté druhy majú na konci nohy cementózne žľazy, ktoré produkujú tuhnúci sekrét. Napriek mikroskopickým rozmerom sú orgánové sústavy dosť zložito stavané. Za ústami je trojhranný hltan so špecializovaným žuvacím aparátom mastax, tvoria ho pevné kutikulárne doštičky. Nervová sústava je pásová, zo zmyslov pozorujeme receptorické brvy a výrastky v prednej časti tela, niekedy primitívne ploché očká. Vylučovacími orgánmi sú protonefrídie, spájajú sa do močového mechúra, ktorý ústi do kloaky – je to spoločný vývod vylučovacej, tráviacej a rozmnožovacej sústavy. Mezenchým je syncytiálny a tvorí sa v ňom nevýrazný schizocoel.

Vírniky sú gonochoristy, samce sú menšie ako samičky, u mnohých druhov chýbajú. U mnohých druhov pozorujeme heterogóniu – striedanie niekoľkých partenogenetických generácií samíc s pohlavnou generáciou na jeseň, podobne ako u vošiek. Vývin je priamy. Je to kmeň charakteristický eutéliou – stálym (a pomerne nízkym) počtom buniek jednotlivých druhov. Žijú v moriach i v sladkých vodách, často aj vo vlhkom machu. Za východiskovú skupinu pre fylogenézu vírnikov sa považuje čeľaď Notonemmatidae – podobajú sa na maličké ploskule a ešte viac na brušnobrvky – ich telo je ešte nezreteľne diferencované na hlavu, trup a nohu. Lezú po dne pomocou obrveného políčka v prednej časti tela (kontinuita s Turbellaria), z ktorého vznikol obrvený aparát vyšších vírnikov. 

 Systematika 
Zaradenie v systéme 
V starých systémoch sa taxón, ktorý je predmetom tohto článku, zaraďoval (bez Acanthocephala):
 buď ako trieda Rotatoria patriaca do kmeňa okrúhlovce (=hlístovce; lat. Nemathelminthes) KREJČA, J. (ed.) et al. Z našej prírody - živočíchy. Bratislava: Príroda, 1980. S. 21 alebo do kmeňa Aschelminthes  alebo podkmeňa vírivce (Trochhelminthes) Pozri červy (taxón)., 
 alebo ako kmeň Rotifera patriaci do taxónu Pseudocoelomata . 

V súčasných systémoch sa (vrátane alebo bez Acanthocephala) obyčajne zaraďuje ako kmeň Rotifera (Syndermata) do (prípadnej skupiny Gnathifera a tá do) nadkmeňa špirálovce (Spiralia). 

Vnútorná systematika 
Systém podľa Grzimek et al. 1971: GRZIMEK (ed.) et al. Grzimeks Tierleben - Band I. -Niedere Tiere, 1971 (holandský preklad), citované in: Brands, S.J. (ed.), 1989-present. The Taxonomicon. Universal Taxonomic Services, Zwaag, The Netherlands. . prístup: 10. 01. 2019
trieda Rotatoria: 
podtrieda Seisonidea - jediný rad Seisonida
podtrieda Eurotatoria
rad Digononta - jediný podrad Bdelloidea
rad Monogononta - jediný podrad Ploima

Systém podľa Nogrady et al. 1993, Segers 2002 a pod.: Stránky o vířnících se zaměřením na Českou republiku - Systematika a taxonomie   
kmeň Rotifera:
trieda Digononta
rad Seisonidea
rad Bdelloidea
trieda Monogononta

Systém podľa Markevich (1990):
Rotifera:
Archerotatoria - jediný rad Bdelloidea
Pararotatoria - jediný rad Seisonida
Hemirotatoria - jediný rad Paedotricha (staršie: Collothecacea)  
Eurotatoria - skupina Ploimida (rady Transversiramida, Saltiramida, Septiramida, Centroramida a Antrorsiramida) a rad Protoramida

Systém podľa Ruppert et al. 2004:  Ruppert, E.E. et al. Invertebrate Zoology: A Functional Evolutionary Approach. Seventh Edition. Thomson, Brooks/Cole. 2004, S. 788 (citované aj in: Brands, S.J. (ed.), 1989-present. The Taxonomicon. Universal Taxonomic Services, Zwaag, The Netherlands. . prístup: 10. 01. 2019) 
Syndermata:
trieda Seisonida
(bez mena)
kmeň Rotifera [t.j. v užšom zmysle voči pojmu Syndermata]
Bdelloidea
Monogononta
kmeň Acanthocephala

Systém podľa rôznych autorov: HAARAMO, M. Mikko's Phylogeny Archive: Protostoma – protostomes  
Syndermata:
Rotifera [t.j. v užšom zmysle voči pojmu Syndermata]
Seisonidea
Bdelloidea
Monogononta
Acanthocephala

Systém podľa Franc 2005 (v tejto wikipédii to je primárny systém): 
kmeň vírniky (Rotifera) - jediná trieda vírniky (Rotatoria):
 podtrieda Seisona
 podtrieda Eurotatoria
 rad Bdelloidea
 rad Monogononta

Systém podľa Ruggiero et al. 2015 :RUGGIERO, M. A. et al. Correction: A Higher Level Classification of All Living Organisms. In: PlosOne June 11, 2015 
kmeň Rotifera:
trieda Pararotatoria - jediný rad Seisonacea
trieda Eurotatoria
podtrieda Bdelloidea
podtrieda Monogononta

Systém podľa Tirjaková 2015: TIRJAKOVÁ, E. et al. Systém eukaryotických jednobunkovcov a živočíchov. Bratislava: UK, 2015 
kmeň vírniky (Rotifera):
trieda Rotatoria
podtrieda prisadnuté vírniky (Seisona)
podtrieda plávajúce vírniky (Eurotatoria) 
rad bdeloidky (Bdelloidea)
rad monogonontky (Monogononta)
trieda háčikohlavce (Acanthocephala) 

Systém podľa Sielaff 2016: SIELAFF, M. et al. Phylogeny of Syndermata (syn. Rotifera): Mitochondrial gene order verifies epizoic Seisonidea as sister to endoparasitic Acanthocephala within monophyletic Hemirotifera. In. Molecular Phylogenetics and Evolution, 2016 
a) jedna možnosť (Fig. 2): 
Syndermata (Rotifera):
Seisonidea
Lemniscea
Bdelloidea
Acanthocephala
Monogononta

b) druhá možnosť (Fig. 4) [takmer rovnaký systém má Sørensen & Giribet (2006)]: 
Syndermata (Rotifera):
Hemirotifera
Pararotatoria
Seisonidea
Acanthocephala
Bdelloidea
Monogononta

 Iné projekty 

 Zdroje 


Kategória:Prvoústovce